Source: http://www.hronskeklacany.sk/miestny-poplatok-za-komunalne-odpady-a-drobne-stavebne-odpady-na-kalendarny-rok-2019-2018-2-2018-vzn/mid/273494/.html?usfd=1
Timestamp: 2019-08-25 07:50:28+00:00
Document Index: 15388192

Matched Legal Cases: ['§ 6', '§ 7', '§ 8', '§ 12', '§ 16', '§ 17', '§ 98', '§98', '§ 99', '§ 103', '§ 11', '§ 98']

MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY na kalendárny rok 2019
Dátum zverejnenia návrhu: 12.11.2018
Schválené: 26.11.2018
Platné do: 31.12.2019
Obec Hronské Kľačany v súlade s ustanovením § 6 ods.2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.4, 5 a 6, § 8 ods.2 a 4, § 12 ods. 2 a 3, § 16 ods. 2 a 3, § 17 ods. 2 , 3, 4 a 7, § 98, §98b ods. 5, § 99e ods. 9 a § 103 ods. 5 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e:
Obecné zastupiteľstvo v Hronských Kľačanoch podľa § 11 ods. 4 písm. d/ zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavené odpady v znení neskorších predpisov z a v á d z a s účinnosťou od 1. januára 2019 miestny poplatok za komunálne odpady a drobné stavebné odpady (ďalej len poplatok).
Toto všeobecne záväzné nariadenie upravuje podmienky určovania a vyberania poplatku na území obce Hronské Kľačany v zdaňovacom období roku 2019
Obec Hronské Kľačany ustanovuje sadzbu poplatku za komunálne odpady:
za liter komunálneho odpadu je 0,0363 eura
Výška miestneho poplatku je 12,00 eur/osoba a rok
Jednému občanovi prislúchajú 3 ks žetónov na kalendárny rok.
Cena jedného žetónu je 4,00 eura.
Pôvodca a držiteľ odpadu /každý rodinný dom/ je povinný si zabezpečiť minimálne jednu 110 l Kuka nádobu.
Množstevný zber drobného stavebného odpadu
Pri množstevnom zbere drobného a stavebného odpadu do kontejnera na Zbernom dvore pre fyzické osoby je poplatok vo výške 0,040 €/1 kg
Poplatníci zaplatia poplatok na základe skutočne vyvezeného množstva odpadu na Obecnom úrade v hotovosti.
Obec Hronské Kľačany vyrubuje poplatok rozhodnutím na celé zdaňovacie obdobie.
Poplatníci poplatok uhradia na základe vydaného rozhodnutia správcovi poplatku poštovou poukážkou.
Obec poplatok zníži alebo odpustí za obdobie, za ktoré sa poplatník preukáže na základe podkladov:
Ak sa v určenom období dlhodobo zdržiava alebo zdržiaval v zahraničí
doručené čestné vyhlásenie člena rodiny
Obec bezplatne pridelí 10 ks žetónov občanom, držiteľom preukazu s ťažkým zdravotným postihnutím s potrebou opatrovníka na 24 hod. /ZŤP-S/ a s trvalým pobytom v obci.
Žiadosť o zníženie alebo odpustenie poplatku je potrebné podať starostovi obce pred termínom splatnosti poplatku.
Ak si v zdaňovacom období poplatník neuplatní nárok na zníženie poplatku do 31. januára príslušného kalendárneho roka podaním žiadosti a v tej lehote nepredloží príslušné doklady nárok na zníženie poplatku na toto zdaňovacie obdobie zaniká.
Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z.z. o miestnych daniach a miestnom poplatku za komunálne odpady a drobné stavené odpady v znení neskorších predpisov a zák. č. 563/2009 Zb. o správe daní /daňový poriadok/a o zmene doplnení niektorých zákonov v znení neskorších zmien a predpisov.
Dňom účinnosti tohto všeobecne záväzného nariadenia sa ruší všeobecne záväzné nariadenie o miestnom poplatku za komunálne odpady a drobné stavebné odpady č. 2/2017 zo dňa 04.12.2017.
Obecné zastupiteľstvo Obce Hronské Kľačany sa na tomto všeobecnom záväznom nariadení o miestnom poplatku za komunálne odpady a drobné stavebné odpady na rok 2019 uznieslo dňa 26.11.2018.
Toto nariadenie nadobúda účinnosť 01.01.2019.
V Hronských Kľačanoch
(275.8 kB)VZN_c_2_2018.pdf